CELEX: 62010CN0371
Language: lv
Date: 2010-07-26 00:00:00
Title: Lieta C-371/10: Lūgums sniegt prejudiciālu nolēmumu, ko 2010. gada 26. jūlijā iesniedza Gerechtshof Amsterdam (Nīderlande) — National Grid Indus B.V./Inspecteur van de Belastingdienst Rijnmond/kantoor Rotterdam

4.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 328/11
            
         Lūgums sniegt prejudiciālu nolēmumu, ko 2010. gada 26. jūlijā iesniedza Gerechtshof Amsterdam (Nīderlande) — National Grid Indus B.V./Inspecteur van de Belastingdienst Rijnmond/kantoor Rotterdam
   
   (Lieta C-371/10)
   ()
   2010/C 328/19
   Tiesvedības valoda — holandiešu
   
      Iesniedzējtiesa
   
   
      Gerechtshof Amsterdam
   
   
      Lietas dalībnieki pamata procesā
   
   
      Prasītāja: National Grid Indus B.V.
   
      Atbildētājs: Inspecteur van de Belastingdienst Rijnmond/kantoor Rotterdam
   
   
      Prejudiciālie jautājumi
   
   
               1)
            
            
               Ja dalībvalsts, kurā sabiedrība tika dibināta, saistībā ar tās atrašanās vietas pārcelšanu no šīs dalībvalsts uz citu dalībvalsti tai uzliek galīgā norēķina nodokli, vai sabiedrība atbilstoši pašreizējam Kopienu tiesību stāvoklim attiecībā pret šo dalībvalsti var atsaukties uz EKL 43. pantu (tagad — LESD 49. pants)?
            
         
               2)
            
            
               Ja atbilde ir apstiprinoša: vai tāds galīgā norēķina nodoklis kā izskatāmajā lietā, kas bez tiesībām atlikt maksājumu un bez iespējas ņemt vērā vēlākos vērtības samazinājumus tiek uzlikts sabiedrības aktīvu daļu, kuras tiek pārceltas no izcelsmes dalībvalsts uz uzņemošo dalībvalsti un kuras tai bija atrašanās vietas pārcelšanas brīdī, vērtības pieaugumam, ir pretrunā EKL 43. pantam (tagad — LESD 49. pants), ciktāl to nevar pamatot ar nodokļu suverenitātes sadalījuma nepieciešamību starp dalībvalstīm?
            
         
               3)
            
            
               Vai atbilde uz iepriekšējo jautājumu ir atkarīga arī no tā, ka attiecīgais galīgā norēķina nodoklis attiecas uz (valūtas) peļņu, kas ir radusies Nīderlandes nodokļu jurisdikcijā, kamēr uzņemošajā dalībvalstī tāda peļņa saskaņā ar tur spēkā esošo nodokļu tiesisko regulējumu nav identificējama?